open-index/open-wikipedia-markdown huggingface dataset:
פסטיבל האורות (ברלין)

**פסטיבל האורות** (באנגלית: **Festival of Lights**) הוא פסטיבל אמנות אור, המתקיים מדי שנה בחודש אוקטובר בעיר ברלין, בירת גרמניה. הפסטיבל נערך לראשונה בשנת 2005.

במהלך הפסטיבל מוארים במשך עשרה ימים אתריה הידועים של העיר. בין האתרים המוארים נכללים שער ברנדנבורג, קתדרלת ברלין, עמוד הניצחון, בית תרבויות העולם, ז'נדארמנמארקט ומגדל הטלוויזיה.

פעילויות נוספות נערכות במהלך ימי הפסטיבל, ובכללן מופעי זיקוקין די-נור ומרוץ לספורטאים, העובר ליד האתרים המוארים. 


תמונה:2009-10-23 - Festival of Lights - Unter den Linden.jpg|שדרת אונטר דן לינדן, 2009


## ראו גם
* פסטיבל האור בירושלים

## קישורים חיצוניים

* 

אורות
קטגוריה:אירועים בחודש אוקטובר
מייק זיגומניס

**מייק זיגומניס** (באנגלית: **Michael "Mike" Zigomanis**; נולד ב-17 בינואר 1981) הוא שחקן הוקי קרח לשעבר בליגת ה-NHL וטריאתלט קנדי.

## קריירה
בנעוריו, שיחק במשך 4 עונות בקבוצת הנוער Kingston Frontenacs  בליגת OHL . בשנת 1999, נבחר בדראפט ה-NHL  בסיבוב השני, במקום 64 על ידי קבוצת באפלו סייברס, אולם עקב חוסר הסכמה בנוגע לתנאי החוזה לא חתם לבסוף. בשנת 2001 ייצג את קנדה באליפות העולם בהוקי קרח לצעירים וזכה עם קבוצתו במדליית ארד. לאחר מכן, שיחק עבור קבוצת אריזונה קויוטיס. הוא נבחר בשנית בדראפט ה-NHL לשנת 2001  במקום 46 על יד קבוצת קרוליינה הוריקנס ושיחק בקבוצה בין השנים 2002–2006. באוקטובר 2008, החל לשחק בקבוצת פיטסבורג פינגווינס וזכה עם קבוצתו בגביע סטנלי. באוקטובר 2009, החל לשחק בקבוצת טורונטו מארליס  של ליגת ה-AHL. בנובמבר 2009, החל לשחק בקבוצה השוודית יורגודן. ביולי 2010, החל לשחק בקבוצת טורונטו מייפל ליפס. בשנת 2013, החל לשחק בקבוצת רוצ'סטרס אמריקנס .

## חיים אישיים
זיגומניס נולד בצפון יורק להורים שהיגרו לקנדה ממקדוניה. בשנת 2007, אימץ אורח חיים צמחוני, ובשנת 2011 אימץ אורח חיים טבעוני מטעמי מוסר, בריאות ואיכות הסביבה. זיגומניס מתעניין בזכויות בעלי חיים ושיתף פעולה עם הארגון Mercy for Animals  ועם פרויקטים נוספים הפועלים לקידום טבעונות. 

בשנת 2013, החל להתאמן לקראת השתתפותו בטריאתלון. ביולי 2013, התחרה בטריאתלון הראשון שלו 'Toronto Triathlon Festival'. באוגוסט 2013, השתתף בטריאתלון 'Kingston Long Course Triathlon'.

## הוקרה
*בשנת 2009 זכה בפרס William Hanley Trophy .
*בשנת 2013, זכה בתואר איש השנה של ליגת ה-AHL .

## קישורים חיצוניים

* MIKE ZIGOMANIS - Eliteprospects.com
* Michael Zigomanis - NHL

## הערות שוליים

קטגוריה:שחקני הוקי קרח קנדים
קטגוריה:ספורטאים טבעונים
קטגוריה:טבעונים קנדים
קטגוריה:טריאתלטים
קטגוריה:קנדים שנולדו ב-1981
בורגווארד P100

**בורגווארד P100** (בגרמנית **Borgward P 100**) היא מכונית סלון, 4 דלתות, 6 צילינדרים, אשר יוצרה על ידי יצרנית הרכב הגרמנית  "Goliath-Werk G.m.b.H" בין השנים 1959–1961.

דגם ה"בורגווארד P100" הוצג לראשונה בתערוכות המכוניות בפרנקפורט ב-1959.

סך הכול יוצרו 2,530 יחידות. מחיר דגם ה"בורגווארד P100 " בהשקה עמד על 12,350 מרק גרמני.

## תמונות

קובץ:2005-08-26 Borgward P 100 3 Heck r.jpg | בורגווארד P100
קובץ:Borgward 2300 (1961), Dutch licence registration MA-51-86 pic.JPG  | בורגווארד P100, שנת 1961
קובץ:Borgward P100 2.3 litre Six c.1961 (15842767114).jpg  | בורגווארד P100
קובץ:MHV Borgward P100 1960 01.jpg  | בורגווארד P100, שנת 1960
קובץ:Borgward P 100 Six (16644351334).jpg  | בורגווארד P100


## ראו גם
* בורגווארד FW 200
* בורגווארד B 611
* בורגווארד הנסה 1500
* בורגווארד הנסה 2400
* בורגווארד איזבלה
* בורגווארד RS
* בורגווארד BX7
* בורגווארד איזבלה (2017) קונספט
* בורגווארד B 4500
* בורגווארד B 3000

## קישורים חיצוניים

* בורגווארד P100, יו-טיוב

## הערות שוליים

קטגוריה:דגמי מכוניות שהושקו ב-1959
קטגוריה:מכוניות סלון
P100
קטגוריה:כלי רכב גרמניים
לואיס פדרו קוואנדה

**לואיס פדרו קוואנדה** (בצרפתית: **Luis Pedro Cavanda**; נולד ב-2 בינואר 1991) הוא כדורגלן בלגי המשחק בעמדת המגן הימני בנשאטל גזמאקס.

## קריירת מועדונים
קוואנדה נולד באנגולה לאב אנגולי ולאם קונגולזית, ובגיל צעיר עבר עם משפחתו לבלגיה והתחיל לשחק כדורגל במחלקת הנוער של סטנדרד לייז'. בינואר  עבר למחלקת הנוער של לאציו בה שיחק שלוש וחצי שנים.

ב-17 בדצמבר 2009 קוואנדה ערך את הופעת הבכורה שלו בקבוצה הבוגרת של לאציו בהפסד 0–1 נגד לבסקי סופיה במסגרת שלב הבתים של הליגה האירופית. ב-29 באוגוסט 2010 קוואנדה ערך את הופעת הבכורה שלו בסרייה א' בהפסד 0–2 לסמפדוריה. יחד עם לאציו הוא זכה בסופרקאפ האיטלקי ב-2009 ובגביע האיטלקי ב-2013.

בינואר  הושאל לטורינו עד לסיום העונה. בפברואר  הושאל לבארי.

ב-12 ביולי 2015 קוואנדה חתם בטרבזונספור מליגת העל הטורקית. ב-9 באוגוסט 2016 חתם לשלוש שנים בגלאטסראיי תמורת 1.8 מיליון אירו. ב-2016 זכה עם גלטסראיי בסופרקאפ הטורקי.

בקיץ  חזר לסטנדרד לייז' 10 שנים אחרי שעזב אותה.

ב-17 בפברואר 2021, קוואנדה סיכם בטרפצ'ה 89 מליגת העל הקוסוברית בכדורגל, אך העסקה לא יצאה לפועל.

בקיץ  חתם בנשאטל גזמאקס השווייצרית.

## קריירה בינלאומית
קוואנדה שיחק בצעירותו בנבחרות הצעירות של בלגיה, אך עדיין הייתה לו את האפשרות לייצג את  או את  בזכות מוצאם של הוריו. למרות שקוואנדה הצהיר כי הוא מעוניין לייצג את קונגו, במרץ  זומן לראשונה לסגל נבחרת בלגיה.

ב-10 באוקטובר 2015 ערך את הופעת הבכורה שלו בנבחרת בניצחון 4–1 נגד  במסגרת מוקדמות יורו 2016.

## קישורים חיצוניים

קטגוריה:כדורגלנים בלגים
קטגוריה:מגני כדורגל בלגים
קטגוריה:כדורגלני לאציו
קטגוריה:כדורגלני טורינו
קטגוריה:כדורגלני בארי
קטגוריה:כדורגלני טרבזונספור
קטגוריה:כדורגלני גלאטסראיי
קטגוריה:כדורגלני סטנדרד לייז'
קטגוריה:כדורגלני נשאטל גזמאקס
קטגוריה:כדורגלני נבחרת בלגיה
קטגוריה:ספורטאים בלגים באיטליה
קטגוריה:ספורטאים בלגים בטורקיה
קטגוריה:ספורטאים זרים בשווייץ
קטגוריה:בלגים שנולדו ב-1991
יום החיוך העולמי

שמאל|ממוזער|250px|חייכן, או סמיילי. קווי היסוד נשארו, למרות התמורות הרבות שעברו עליו
**יום החיוך העולמי** הוא מועד בינלאומי המצוין כל שנה ביום השישי הראשון בחודש אוקטובר, להעלאת המודעות לחיוך. היום הוכרז על ידי הארווי בל מווסטר, יוצרו של הסמיילי ב-1963. היום צוין לראשונה ב-1999, ומאז מצוין מדי שנה, לזכרו של הארווי בל ולמען המטרה: "לשפר את העולם, חיוך אחד בכל פעם". במהלך היום נערכים מפגשים וכנסים לחינוך ולמודעות בנושא החיוך והפצת מעשים טובים בעולם.

יום החיוך העולמי מצוין ברחבי העולם בפעילויות שונות, כמו מפגשים, תהלוכות ופעילויות בבתי הספר.

## קישורים חיצוניים
* האתר העולמי לציון היום 
* תמי לנצוט ליבוביץ, יום החיוך הבינלאומי - 2016, באתר TLL

קטגוריה:אירועים בחודש אוקטובר
חיוך
קטגוריה:חיוך
כחליל הדבשה

**כַּחְלִיל הַדִּבְשָׁה** (שם מדעי: *Glaucopsyche alexis*) הוא פרפר יום המשתייך למשפחת הכחליליים. הוא נפוץ באזור הפלארקטי. בישראל הוא נפוץ בחרמון ובמירון, הוא נצפה גם בגליל המערבי אך שם הוא נדיר יותר.

למרות תפוצתו הרבה ויכולתו להסתגל לסביבות שונות, כחליל הדבשה נמצא במצב שימור פגיע בגלל פגיעה מתמדת בבתי הגידול שלו, ייתכן וגם בגלל ההתחממות העולמית והוא נחשב במצב פגיע בסכנת הכחדה.

## תיאור
מוטת כנפיו היא כ-26–37 מ"מ. צבע כנפיו התחתונות המאפיין גם את הזכר וגם את הנקבה הוא ירקרק-כחול, עקב כך קיבל הפרפר את הכינוי "Green Underside Blue" באנגלית. למרות זאת, מרבית מצידן התחתון של כנפיו הוא בצבע כספי ובעל כתמים שחורים מפוזרים, שגדולים יותר בחלק הקדמי מאשר בחלק האחורי. חלקן האחורי של כנפיי הזכר הן בצבע כחול בהיר בעלות קצה שחור בעובי של כ-1–2 מ"מ, ובצידן האחורי של כנפיי הנקבה הן יותר בצבע חום-כחול. מאפיין עיקרי שעוזר להבדיל אותו ממינים דומים הוא שורה של כתמים בצורת אליפסה בחלקן העליון של כנפיו התחתונות. חלקן התחתון של כנפיו התחתונות הוא בצבע כסוף-כחלחל בהיר עם נקודות שחורות קטנות ובסיס הכנפיים הוא בצבע ירקרק-כחול בהיר המתפשט במעלה הכנפיים.

## תפוצה
פרפר זה נפוץ במרבית אירופה, בחלק מצפון אפריקה וחלק מאסיה, מספרד ואלג'יריה עד לפינלנד, מזרח קזחסטן, ומזרח סיביר.

## מרחב מחיה
פרפר זה נצפה בדרך כלל יונק צוף של מיני פרחים רבים במדשאות, ערבות ויערות בחודשים מרץ עד יולי (בארץ מרץ עד מאי). כחליל הדבשה מתעופף בגבהים שבין גובה פני הים עד ל-1600 מטרים בהתאם למיקומו.

## מחזור חיים
הנקבה מטילה את ביציה על עלי צמח הדבשה ופרפרניים נוספים. הביצה ירקרקה, שטוחה ומרושתת. הזחלים הבוקעים מהביצה הם בצבע חום-ירוק ושעיר, ולאורכו פסים כהים. הזחל ניזון רק מעלים ולא מצוף, הוא אוכל בעיקר עלים של צמחים ממשפחת הקטניות וביניהם מינים של: קדד, צער העיזים, קידה, בקיה, כתרון, אחירותם החורש, אספסת, דבשה, כרבולת, קיטיסוס וקרקש. למרות שהוא לא ניזון מצוף הוא מייצר בעצמו נוזל דמוי צוף שנמלים ניזונות ממנו, כמו שקורה עם זחלים של מינים דומים, הנמלים מתאספות סביב זחל כחליל הדבשה כדי לאכול את הנוזל ובכך גם מספקות לזחל הגנה. כאשר מגיע הזחל לשיא גודלו (20 מ"מ) הוא עובר תרדמת חורף בת כעשרה חודשים שבסופה הוא מקיץ ומתגלם.

צבע הגולם חום בהיר, אורכו כ-12 מ"מ ותקופתו כשבועיים.

## קישורים חיצוניים

## הערות שוליים

קטגוריה:טקסונים שתוארו בידי ניקולאוס פודה פון נויהאוס
קטגוריה:ארץ ישראל: פרפראים
קטגוריה:כחליליים
קטגוריה:בעלי חיים שתוארו ב-1761
קטגוריה:אירופה: חרקים
קטגוריה:רוסיה: חרקים
אפוסטולוס וליוס

**אפוסטולוס וליוס** (ביוונית: **Απόστολος Βέλλιος**; נולד ב-8 בינואר 1992) הוא כדורגלן יווני, המשחק בעמדת החלוץ בנאה סלמיס פמגוסטה.

## קריירת מועדונים
וליוס התחיל את הקריירה המקצועית שלו באירקליס סלוניקי. ב-26 באפריל 2009 הוא ערך את הופעת הבכורה שלו בניצחון 1–4 נגד סקודה קסנתי במחזור האחרון של עונת . ב-7 בנובמבר 2009 הבקיע את שער הבכורה שלו בקריירה במשחק הליגה אולימפיאקוס.

בינואר  חתם באברטון מהפרמייר ליג לארבע שנים תמורת 250 אלף פאונד לאחר שדחה הצעות מפולהאם, אולימפיאקוס, א.א.ק. אתונה, ובולוניה. ב-2 באפריל 2011 ערך וליוס את הופעת הבכורה שלו באברטון במשחק הליגה נגד אסטון וילה. ב-17 בספטמבר 2011 הבקיע וליוס את השער הראשון שלו באברטון בניצחון 1–3 נגד ויגאן את'לטיק. למרות זאת, את רוב שנותיו באברטון העביר בקבוצת המילואים של המועדון. במרץ  הושאל לבלקפול עד לסיום העונה. ב-10 במאי 2014 הודיע על סיום דרכו באברטון באמצעות חשבון הטוויטר שלו.

ביולי  חתם לשנתיים בלירסה מליגת העל הבלגית. ב-26 בינואר 2015 הושאל וליוס לוסטסילאנד עד לסיום העונה, ובכך הפך לכדורגלן היווני הראשון שמשחק בליגת העל הדנית.

ב-15 ביולי 2015 חזר וליוס לקדנציה שנייה באירקליס, כאשר חתם לשנתיים. ב-26 בספטמבר 2015 הבקיע את שערו הראשון מאז חזר למועדון במשחק הליגה נגד סקודה קסנתי. ב-26 באוקטובר 2015 השווה וליוס את שיא העשור בליגה היוונית כאשר הבקיע בארבעה משחקים רצופים. ב-2 בינואר 2016 הבקיע שלושער ראשון בקריירה בניצחון 0–3 נגד א.א.ל. קאלוני, ושלושער ראשון של שחקן אירקליס מזה 15 שנים.

ב-29 ביוני 2016 חתם וליוס לארבע שנים בנוטינגהאם פורסט תמורת 950 אלף פאונד. ב-12 באוגוסט ערך וליוס את הופעת הבכורה שלו בקבוצה בהפסד 3-0 לברייטון אנד הוב אלביון. ב-11 בספטמבר הבקיע את שער הבכורה שלו בפורסט בתיקו 2-2 נגד אסטון וילה. ב-31 באוגוסט 2018 הושאל לואסלנד-בוורן.

ב-21 ביוני 2019 חתם וליוס באטרומיטוס מליגת העל היוונית.

ב-24 בספטמבר 2020 חתם וליוס באסקולי מהסרייה ב'.

ב-7 ביולי 2021 הצטרף וליוס לאקדמיקה קליניקן מליגת העל הרומנית.

ב-29 בינואר 2022 חתם בלאמיה 1964.

## קריירה בינלאומית
בצעירותו שיחק וליוס בכל הנבחרות הצעירות של יוון. ב-29 במרץ 2016 ערך את הופעת הבכורה שלו בנבחרת יוון במשחק ידידות נגד .

## חיים אישיים
אביו של וליוס, קוסטס, היה כדורגלן בעברו באירקליס סלוניקי.

ב-17 בנובמבר 2015 השתתף וליוס בקמפיין גיוס כספים עבור ניקוס קיזרידיס, בעבר שחקן אריס סלוניקי היריבה העירונית אשר נאבק במחלת הסרטן.

## קישורים חיצוניים

קטגוריה:כדורגלנים יוונים
קטגוריה:חלוצי כדורגל יוונים
קטגוריה:סלוניקי: כדורגלנים
קטגוריה:כדורגלני אירקליס סלוניקי
קטגוריה:כדורגלני אברטון
קטגוריה:כדורגלני בלקפול
קטגוריה:כדורגלני לירסה
קטגוריה:כדורגלני נוטינגהאם פורסט
קטגוריה:כדורגלני ואסלנד-בוורן
קטגוריה:כדורגלני אטרומיטוס
קטגוריה:כדורגלני אסקולי
קטגוריה:כדורגלני אקדמיקה קליניקן
קטגוריה:כדורגלני לאמיה 1964
קטגוריה:כדורגלני זוולה
קטגוריה:כדורגלני נאה סלמיס פמגוסטה
קטגוריה:כדורגלני נבחרת יוון
קטגוריה:ספורטאים יוונים באנגליה
קטגוריה:ספורטאים זרים בבלגיה
קטגוריה:ספורטאים זרים בדנמרק
קטגוריה:ספורטאים יוונים באיטליה
קטגוריה:ספורטאים זרים ברומניה
קטגוריה:ספורטאים יוונים בהולנד
קטגוריה:ספורטאים זרים בקפריסין
קטגוריה:יוונים שנולדו ב-1992
פרס לספרות תורנית בני ברק

**פרס לספרות תורנית בני ברק** הוא פרס הניתן בנושא הכתיבה התורנית וההלכתית מטעם עיריית בני ברק.

הפרס נוסד בשנת תשמ"ב (1982) על ידי ראש העיר דאז, שמואל וינברג, ונקרא על שמו של ראש העירייה הראשון, רבי יצחק גרשטנקורן.
הפרסים ניתנים לספרים שחוברו בשלוש השנים שלפני תאריך מתן הפרס ולא קיבלו פרס קודם. הרב חנוך זייברט, ראש העיר פעל להרחבת מסגרת הפרס לזוכים . בשנת תשע"ה נשלחו 110 ספרים לוועדת הפרסים, ו-12 רבנים זכו בפרס. בשנת תשע"ו נשלחו 135 ספרים למועמדות.

## ועדת השיפוט
חברי ועדת הפרס כיום הם הרבנים: רבי ברוך דב פוברסקי, ראש ישיבת פוניבז'; רבי מנחם מנדל שפרן, ראש ישיבת "נועם התורה" והרב שלמה בן שמעון, חבר ביה"ד הרבני הגדול. בעבר כיהן בוועדה גם הדיין הרב ישעיהו גולדשמידט.

### הזוכים בפרס

בין מקבלי הפרס, היו גדולי תורה, ראשי ישיבות ורבנים ידועי-שם, ובהם רבי יצחק קוליץ, רבה של ירושלים;
רבי שמחה זיסל ברוידא ראש ישיבת חברון; רבי אברהם דוד רוזנטל, ראב"ד בירושלים; רבי אליהו בקשי-דורון, הרב הראשי והראשון-לציון לשעבר; רבי יצחק פלקסר ,
מראשי ישיבת "שפת אמת" שבירושלים; רבי ברוך רקובר, אב"ד בחיפה; רבי שלמה עמר, הרב הראשי לשעבר; רבי מרדכי מלכה, רב העיר אלעד; רבי שמעון משה דיסקין ורבי אברהם ארלנגר, מראשי ישיבת "קול תורה" ירושלים; רבי דוד כהן, ראש ישיבת חברון כנסת ישראל; רבי משה שאול קליין, רב שכונת "אור החיים" ודיין בבד"צ שבראשות רבי שמואל הלוי ואזנר; רבי שמואל יעקב בורנשטיין, ראש-ישיבת "קריית-מלך"; רבי חיים ואלקין, מנהלה הרוחני של ישיבת "עטרת ישראל"; רבי מאיר יעקב שטרן, חבר בד"צ "זיכרון - מאיר", רבי יצחק פנחס גלדווסר, מנהלה הרוחני של ישיבת "אור - ישראל" הגדולה; רבי יונתן שרגא דומב, מנהלה הרוחני של ישיבת "בית מאיר";
רבי רפאל פרצוביץ, מראשי ישיבת מיר; רבי אליעזר רוט, ראש כולל "נתיבות משפט", בני ברק ועוד עשרות רבנים, דיינים, ראשי ישיבות וכוללי אברכים מכובדים וידועי-שם.

## קישורים חיצוניים
* מעמד חלוקת הפרס לשנת תשע"ב
* מעמד חלוקת הפרס לשנת תשע"ו

## הערות שוליים

קטגוריה:בני ברק: חינוך
קטגוריה:פרסי ספרות תורנית ישראליים
קטגוריה:מחברי ספרות תורנית
*
ניתוח לאיחוי קרום הבתולים

**ניתוח לאיחוי קרום הבתולים** הוא שחזור כירורגי זמני של קרום הבתולים. ניתוח זה אינו נחשב, בדרך כלל, כחלק מפרוצדורות גינקולוגיות שכיחות אלא התערבות מתחום הניתוחים פלסטיים ונערך ללא אשפוז ואורך כחצי שעה. עיקר הניתוחים נערכים בארצות הברית, בדרום קוריאה ובמערב אירופה. מטרת הניתוח היא לגרום לדימום במהלך קיום יחסי מין בפעם הראשונה מיד לאחר טקס בנישואים, אשר בתרבויות מסוימות נחוץ כהוכחה להיותה של הכלה בתולה ביום חתונתה.

## סיבות לביצוע הניתוח
* הקלה על המותקפת במעשה אונס.
* נפילה טבעית של קרום הבתולים, קריעת קרום הבתולים לאחר רכיבה על סוס, שימוש בטמפון, בדיקה גינקולוגית כושלת, ועוד.
* רצון להסתיר קיום יחסי מין אסורים או בלתי מקובלים לפני החתונה, שבה, על פי תרבויות מסוימות, על הכלה להיות בתולה.

## אופן ביצוע הניתוח
הקרום המשוחזר לרוב אינו מאפשר אספקת דם לקרום, וכולל קפסולת ג'לטין עם חומר דמוי דם מלאכותי. לעיתים משתמשים בדש בטנה מהנרתיק להשלמת אספקת הדם ואיחוי מחודש של קרום הבתולים. 
לאחר הניתוח מומלץ שלא לקיים יחסי מין למשך שלושה חודשים.

## תפוצת הניתוח
פעולת שחזור קרום הבתולים חוקית במדינות מסוימות, בעוד שמדינות אחרות אוסרות על כך.
בארצות הברית שיקום קרום הבתולים זמין במרפאות פרטיות ונעשה נפוץ יותר. בצרפת, במקרי אונס או טראומה מקבלים החזר מהמדינה מתשלום ביצוע האיחוי.
במדינות המזרח התיכון, בפרט באיראן, הניתוח פופולרי ביותר, שכן שם צפויות הנשים לשמור על בתוליהן עד ליל הכלולות. האייתוללה סייד סאדק רוחאני  הוציא פסק הלכה המתיר ביצוע ניתוח לאיחוי קרום הבתולים ומחשיב אישה לאחר הניתוח כבתולה. באיראן פעולות פולשניות לשחזור קרום הבתולים מתועדות עוד מסוף המאה ה-19.

## ביקורת על הניתוח
ניתוח לאיחוי קרום הבתולים משמר את התפיסה שאישה ראויה לנישואים רק אם היא בתולה. הניתוח משמר את הסדר החברתי הפטריארכלי וגורם לנשים להמשיך להתנהל על פי קודים מסורתיים.

## הערות שוליים

קטגוריה:כירורגיה פלסטית: פעולות
קטגוריה:בתולים
קטגוריה:גינקולוגיה: פעולות כירורגיות
סרגיי חיז'ניצ'נקו

**סרגיי חיז'ניצ'נקו** (בקזחית: **Сергей Хижниченко**; נולד ב-17 ביולי 1991) הוא כדורגלן קזחי המשחק באורדבסי שימקנט בעמדת החלוץ.

## קריירת מועדונים
חיז'ניצ'נקו התחיל את הקריירה שלו בוסטוק בה שיחק שתי עונות בוסטוק-2, קבוצת המילואים ושתי עונות נוספות בקבוצה הראשונה שלה המשחק בליגת העל הקזחית.

לקראת עונת  חתם בלוקומוטיב אסטנה (לימים אסטנה). ב-22 במרץ 2010 ערך את הופעת הבכורה שלו בקבוצה במשחק הליגה נגד קאיראט אלמטי. במחזור ה-6 של הליגה, הבקיע את שער הבכורה שלו בקבוצה במשחק הליגה נגד שחטר קראגנדי. ב-17 ביולי 2010 הושאל לאטיראו. לקראת סיום העונה חיז'ניצ'נקו היה נבחן בפיינורד רוטרדם ההולנדית, אך בסופו של דבר חזר לקזחסטן.

ב-14 בפברואר 2011 חיז'ניצ'נקו חתם בשחטר קראגנדי. את שער הבכורה שלו הבקיע נגד אירטיש פבלודאר. חיז'ניצ'נקו, הפך עד מהרה לשחקן מוביל בקאראגנדי והבקיע צמד במשחק האליפות נגד אסטנה שהעניק לקבוצתו באליפות ראשונה בתולדותיה עם 16 שערים ובכך סיים גם כמלך שערי הקבוצה וסגן מלך השערים של הליגה כולה. בעונת  נעדר תקופה ארוכה מהמגרשים, עקב פציעה ברצועה הצולבת שהשביתה אותו לשישה חודשים.

בינואר  חתם בקורונה קיילצה מליגת העל הפולנית, קבוצתו הראשונה מחוץ למולדתו. ב-29 במרץ 2014 חיז'ניצ'נקו הבקיע את שער הבכורה שלו בקבוצה במשחק ליגה נגד פוגון שצ'צ'ין.

לקראת עונת  חזר לקזחסטן וחתם באקטובה.

בפברואר  חתם בטובול. את עונת 2016 סיים כמלך שערי הקבוצה עם 10 שערים, אך טובול סיימה רק במקום השביעי בליגה.

בינואר  חתם בשחטיור סליהורסק מליגת העל הבלארוסית. בסליהורסק, חיז'ניצנקו היה אחד משחקניה הבולטים של הקבוצה שהתחילה את העונה כמועמד לאליפות לצידה של באטה בוריסוב שמחזיקה בכתר 11 עונות עד אז. למרות זאת, ב-16 ביוני שוחרר מהמועדון.

ב-22 ביוני 2017 חזר לקדנציה שנייה בשחטאר קאראגנדי, כאשר חתם על חוזה עד לסיום העונה.

בינואר 2018 חתם באורדבסי שימקנט. ב-22 בפברואר 2019 חזר לאחר תשע שנים לאסטנה.

ב-11 בפברואר 2020, חזר לאורדבסי שימקנט.

## קריירה בינלאומית
בצעירותו, חיז'ניצנקו שיחק בכל הנבחרות הצעירות של קזחסטן. ב-10 ביוני 2009 ערך את הופעת הבכורה שלו בנבחרת קזחסטן בהפסד 2-1 ל. ב-9 בספטמבר 2009 הבקיע צמד בניצחון 1-3 נגד , שהיו גם שערי הבכורה שלו בנבחרת.

נכון לספטמבר 2017, לזכותו של חיז'ניצנקו 8 שערים בנבחרת והוא מדורג שלישי ברשימת מלך שערי הנבחרת בכל הזמנים.

## תארים
; שחטאר קאראגנדי
*ליגת העל הקזחית: , 
*הגביע הקזחי: 

;אסטנה
*אליפות קזחסטן: 

## קישורים חיצוניים

קטגוריה:כדורגלנים קזחים
קטגוריה:חלוצי כדורגל קזחים
קטגוריה:כדורגלני אסטנה
קטגוריה:כדורגלני אטיראו
קטגוריה:כדורגלני שחטר קראגנדי
קטגוריה:כדורגלני קורונה קיילצה
קטגוריה:כדורגלני אקטובה
קטגוריה:כדורגלני טובול
קטגוריה:כדורגלני שחטיור סליהורסק
קטגוריה:כדורגלני אורדבסי
קטגוריה:כדורגלני נבחרת קזחסטן
קטגוריה:קזחים שנולדו ב-1991
נדב בן סימון

ממוזער|נדב בן סימון
**נדב בן סימון** (נולד ב-23 באוגוסט 1977) הוא תסריטאי קולנוע וטלוויזיה ישראלי.

## ביוגרפיה
נדב בן סימון נולד בקיבוץ חוקוק שליד הכנרת, ובנעוריו עבר להתגורר בקיבוץ ניר אליהו שבשרון. בתקופת זו ניגן בטריו "ח.נ.ן" על הבס, ביחד עם הגיטריסט נרי לנצ'נר והמתופף חגי לנגשטטר. הלהקה התגלתה על ידי חוני המעגל בהופעה בחג השבועות בקיבוץ, עת ביצעו גרסאות דיסטורשן לשירי ארץ-ישראל ומאז ליוו אותו כנגנים במופע המיצג שלו "חילול" בפסטיבל עכו. לאחר שירותו הצבאי כקצין במערך הנ"מ, החל את לימודיו בחוג לקולנוע ולטלוויזיה באוניברסיטת תל אביב, אותם סיים בהצטיינות. מאז שנת 2015 הוא חבר בהנהלת איגוד התסריטאים, ובתחילת 2021 נבחר ליו"ר האיגוד.

## קריירה

### קריירה בטלוויזיה
בשנת 2005 בן סימון כתב וביים את פרויקט הגמר שלו באוניברסיטה "לחנוק את העיזה" ששודר בערוץ 10.
לאחר סיום לימודיו כתב בן סימון תוכניות טלוויזיה רבות ביניהן "לא לפני הילדים" בערוץ 10, בכיכובם של עידן אלתרמן, שי גולדשטיין ויעל לבנטל; "אלישע" בערוץ הילדים, בכיכובו של יובל סמו; "מיסטר צ'יפס" (בכיכובם של אורטל בן שושן ודר זוזובסקי), "בצפר", "בית הכלבים" (בכיכובם של אבי גרייניק וגאלה קוגן), סדרת האנימציה "השתולים", "חבורת הספסל האחורי" ו"יפניק" בערוץ ניקלאודיאון; "המובילים" (בכיכובם של ליאת הר לב, בן פרי וגיא לואל) "שווה לנסות", "אין דברים כאלה" וסדרת האנימציה "לוגיקון" בערוץ לוגי; "אחותי קפצה כיתה" בערוץ יס קידס; סדרת האנימציה "מלמולים" בערוץ 1; "המדור לחפצים מיוחדים" בכיכובם של אודי ואביעד בחינוכית, ועוד.

בשנת 2016 זכה בתחרות "הקפיצה המשולשת" של קרן ירושלים, וזכה במענק לפיתוח סדרת אנימציה בין לאומית.

בין השנים 16–2013 פיתח בן סימון עבור שידורי קשת שלוש סדרות דרמה. על חוויותיו כאבא יצר וכתב את הסדרה "אבויה" ששודרה בערוץ טדי, בכיכובו של מולי שולמן וריקי בליך; בשנת 2019–2021 כתב יחד עם מיכל קופר קרן את ספיידרז, דרמה קומית יומית ששודרה בהוט ובמדינות רבות בעולם; באותה השנה כתב גם את "זורמים", סדרה מוקומנטרית על אקולוגיה, בכיכובם של עמית הכטר וקים אור אזולאי. בשנת 2021 שימש כעורך התסריט של הקומדיה "שישו ושמחו" ששודרה בכאן 11. בשנת 2023 שימש כתסריטאי בסדרה "מה הבעיה". בשנת 2024 שימש כתסריטאי ראשי בעונות 4+5 של בית הכלבים.

### קריירה בקולנוע
בשנת 2006 כתב וביים את הסרט התיעודי הקצר "עצם קובייה" שהשתתף בפסטיבל ירושלים. בשנת 2015 זכה בתחרות "דראפט/סקיצה" של קרן ירושלים, ובעקבותיה כתב תסריט לסרט אנימציה באורך מלא למבוגרים, "הבמה", הנמצא בשלבי טרום-הפקה.

## חיים אישיים
נדב בן סימון מתגורר בתל אביב, נשוי ואב לשלושה.

## קישורים חיצוניים

* רזומה באתר של אילן צלר ורינת איתן.
*  כתבה על יוצרים צעירים ומבטיחים.
* 

## הערות שוליים

קטגוריה:תסריטאים ישראלים
קטגוריה:ניר אליהו: אישים
קטגוריה:בוגרי אוניברסיטת תל אביב: קולנוע וטלוויזיה
קטגוריה:ישראלים שנולדו ב-1977
Small Bump

**Small Bump** (בעברית: **בליטה קטנה**) הוא שיר שבוצע על ידי הזמר והיוצר האנגלי אד שירן, ופורסם כסינגל החמישי מאלבום הבכורה שלו, *[[+ (אלבום של אד שירן)|+]]*. השיר נכתב על ידי שירן והופק על ידי ג'ייק גוסלינג. הסינגל הגיע למקום ה-25 במצעד הסינגלים הבריטי, ויצא לרדיו כסינגל השישי והאחרון באוסטרליה, שבו "Give Me Love" פורסם כסינגל החמישי.

## רקע
ב-26 במרץ 2012, הודיע שירן בטוויטר כי *Small Bump* יפורסם כסינגל החמישי מתוך אלבום הבכורה שלו, ואמר "לפני שהוא מתפרסם, אני רוצה להיות להודיע מה הסינגל החמישי שנלקח מתוך האלבום שלי, +". הוא הוסיף: "אז, הסינגל הוא Small Bump". השיר נכתב בתו בי במול מייג'ור. השיר עוסק ב'ידידתו הקרובה' של שירן, ומקונן על תינוק שנולד אחר חמישה חודשים מההיריון.

## רשימת רצועות

## מיקומי שיא

## קישורים חיצוניים

קטגוריה:שירי אד שירן
קטגוריה:שירים באנגלית
קטגוריה:שירים שנכתבו על ידי אד שירן
קטגוריה:וידאו קליפים שבוימו על ידי אמיל נאוה
קטגוריה:שירים על היריון
קטגוריה:סינגלים בהוצאת וורנר מיוזיק גרופ
בורגווארד הנזה 1500

**בורגווארד הנזה 1500** (בגרמנית **Borgward Hansa 1500**) היא מכונית משפחתית, בעלת ארבעה צילינדרים, אשר יוצרה על ידי יצרנית הרכב הגרמנית "Goliath-Werk G.m.b.H" בין השנים 1949–1954.

תאוצת הדגם המשפחתי 0-100 קמ"ש עמדה על 33,6 שניות.

## תצורות בורגווארד הנזה 1500
* בורגווארד הנזה 1500 - סלון, 2 דלתות
* בורגווארד הנזה 1500 - סלון, 4 דלתות
* בורגווארד הנזה 1500 - קופה ספורט
* בורגווארד הנזה 1500 - קבריולה
* בורגווארד הנזה 1500 - סטיישן, 3 דלתות
* בורגווארד הנזה 1500 - מסחרית, 3 דלתות  (2 חלונות צד בלבד בקדמת הרכב)

## בורגווארד הנזה 1800
בשנת 1952 התחיל ייצורו של דגם ה"בורגווארד הנזה 1800" אשר אופיין על ידי מנוע 1,758 סמ"ק, המפיק 60 כ"ס.
* מנוע דיזל (פותח משנת 1953)
* תאוצה 0-80 קמ"ש - 27.9 שניות
* מהירות שיא - 109 קמ"ש
* תמסורת ידנית  - 4 מהירויות
* מחיר הדגם בהשקתו עמד על 1,493 לירות שטרלינג, בבריטניה

## תמונות

Borgward Hansa 1500 1950.jpg | בורגווארד הנזה 1500, 2 דלתות
Autostadt ZH 10.jpg |בורגווארד הנזה 1500, קבריולט
1952 Borgward Hansa 1500 L2 IMG 1031 - Flickr - nemor2.jpg | לוגו בורגווארד הנזה 1500
Borgward Hansa 1500 Sportcoupé (14406820676).jpg| בורגווארד הנזה 1500 ספורט - קופה
Borgward Hansa 1500 Sportcoupé, Baujahr 1954 (08.09.2007 Sp).jpg | בורגווארד הנזה 1500 ספורט - קופה
Borgward Hansa 1500 1498cc 54hp 120kmh bild 1.jpg | בורגווארד הנזה 1500, 4 דלתות
Borgward Hansa1500 innen.jpg | בורגווארד הנזה 1500 - מבט לתא הנהג
Borgward Hansa 1500.JPG | בורגווארד הנזה 1500, 4 דלתות
Lasse Herlofson ingeniør Oslo bilen Lasse Liten - L0029 459Fo30141606080218.jpg | בורגווארד הנזה 1500 סטיישן
Reklame for Billedbladet NÅ - Fo30141603300110 1.jpg | בורגווארד הנזה 1500 סטיישן
Borgward Hansa 1500Kombi,Bj.1952.jpg | בורגווארד הנזה 1500 סטיישן, שנת 1952


## ראו גם
* בורגווארד FW 200
* בורגווארד B 611
* בורגווארד P100
* בורגווארד איזבלה
* בורגווארד הנזה 2400
* בורגווארד RS
* בורגווארד BX7
* בורגווארד איזבלה (2017) קונספט

## קישורים חיצוניים

* בורגווארד הנזה 1500 ספורט קופה (0:45), יו-טיוב
* בורגווארד הנזה 1500 קבריולה (5:53 דקות), יו-טיוב

## הערות שוליים

קטגוריה:דגמי מכוניות שהושקו ב-1949
קטגוריה:מכוניות משפחתיות
קטגוריה:מכוניות סטיישן
קטגוריה:מכוניות קבריולה
הנזה 1500
קטגוריה:כלי רכב גרמניים
ארנבת שחורת-זנב

**ארנבת שחורת-זנב** (שם מדעי: *Lepus californicus*) היא מין של ארנבת ממשפחת הארנביים הנפוצה במדבריות אמריקה הצפונית.
## מאפיינים
זוהי ארנבת ארוכת אוזניים בעזרתן היא מצטננת מחום המדבר בלי לאבד הרבה זיעה. אורכה 61 ס"מ ומשקלה 1.4-2.7 ק"ג. היא בעלת פרווה אפורה עד חומה המשתלבת בנוף המדבר ושטחים פתוחים נוספים. האוזניים ורודות מבפנים וכפי ששמה מרמז היא בעלת זנב קטן ושחור. גם קצוות האוזניים והרגליים שחורים והרגליים גדולות וחזקות.

היא חיה במדבריות, ערבות יבשות, אדמות הפרריה ואדמות מרעה מדרום וושינגטון ומיזורי בצפון עד לבאחה קליפורניה ולסקטקס בדרום.

הארנבת היא צמחונית וניזונה מעשבים, נבטים, פרחים, שורשים של צמחים שונים ומזרעים.

טורפיה כוללים פומות, שונרים, קויוטים, זאבים, שועלים, עופות דורסים ובעיקר עיט זהוב וינשופים. הארנבת יכולה לרוץ במהירות וכן לקפץ כדי לחמוק מאויביה.

## תת-מינים
**L. c. altamirae*
**L. c. asellus*
**L. c. bennettii*
**L. c. californicus*
**L. c. curti*
**L. c. deserticola*
**L. c. ememicus*
**L. c. festinus*
**L. c. magdalenae*
**L. c. martirensis*
**L. c. melanotis*
**L. c. merriamai*
**L. c. richardsonii*
**L. c. sheldoni*
**L. c. texianus*
**L. c. wallawalla*
**L. c. xanti*

## גלריה

Black-tailed jackrabbit.jpg
Lepus californicus.jpg
Lepuscalifornicus.jpg
Black-tailed Jackrabbit - Flickr - GregTheBusker.jpg

## קישורים חיצוניים

## הערות שוליים

קטגוריה:טקסונים שתוארו בידי ג'ון אדוארד גריי
קטגוריה:ארנביים
קטגוריה:בעלי חיים מדבריים באמריקה הצפונית
קטגוריה:ארצות הברית: יונקים
קטגוריה:בעלי חיים שתוארו ב-1837
ארנבת האנטילופה

**ארנבת האנטילופה** (שם מדעי: *Lepus alleni*) היא מין של ארנבת ממשפחת הארנביים החיה במדבריות אמריקה הצפונית. היא שייכת לתת-סוג נפרד משאר בני הסוג ארנבת.

## מאפיינים
זוהי אחת מהגדולות שבארנבות. אורכה 52–58 ס"מ ואורך אוזניה 14–17 ס"מ. משקלה ארבעה ק"ג בקירוב. היא בעלת פרווה בהירה מאוד המשתלבת עם הנוף המדברי כשהגב מעט חום מנומר. האוזניים ורודות.

תחום המחייה של ארנבת האנטילופה הוא המדבר והערבות היבשות באריזונה וכן במחוזות צ'יוואווה, נאיאריט, סינלואה וסונורה שבמקסיקו. הארנבת צמחונית וניזונה בעיקר מעלים, שורשים ומקקטוסים בשרניים. גופה מותאם לחסוך במים והיא יכולה לשרוד זמן רב בלי שתייה.

היא ניצודה על ידי טורפים רבים, בעיקר קויוטים, שונרים מצויים ועיטים זהובים. הארנבת היא יצור דרוך ועירני ובעזרת אוזניה מסוגלת לשמוע טורף מתקרב ולברוח למאורתה.

## תת-מינים
* *L a. i alleni*
* *L. a. palitans*
* *L. a. tiburonensis*

## קישורים חיצוניים

## הערות שוליים

קטגוריה:טקסונים שתוארו בידי אדגר אלכסנדר מירנס
קטגוריה:ארנביים
קטגוריה:בעלי חיים מדבריים באמריקה הצפונית
קטגוריה:מקסיקו: יונקים
קטגוריה:ארצות הברית: יונקים
קטגוריה:בעלי חיים שתוארו ב-1890
רוברט וינסטון

**רוברט מוריס ליפסון וינסטון, הברון וינסטון** (באנגלית: **Robert Maurice Lipson Winston, Baron Winston**, נולד ב-15 ביולי 1940) הוא רופא, מדען, מנחה טלוויזיה ופוליטיקאי, יהודי-בריטי יליד-אנגליה, חבר מפלגת הלייבור הבריטית, פרופסור לרפואה. בשנת 1995 הוענק לו תואר לורד גשמי לימי חייו.

## ביוגרפיה
נולד בלונדון, אנגליה, למשפחה יהודית-אורתודוקסית. אמו הייתה ראש העיר לשעבר של סאות'גייט (כיום שכונה בצפון לונדון). אביו נפטר כאשר וינסטון היה בן תשע, כתוצאה מטיפול רפואי שגוי וזיהוי מאוחר של שפעת. יש לו אח ואחות. בשנת 1973 התחתן וינסטון עם לירה הלן פייגנבאום (כיום הליידי וינסטון). יש להם שלושה ילדים, ג'ואל, טניה ובן שהוא מפיק ובמאי קולנוע וטלוויזיה. הוא אוהד מועדון הכדורגל של ארסנל ועמית של החברה המלכותית לאמנויות וחבר במועדון גאריק, ב- MCC ובמועדון אתנאיום בלונדון.

וינסטון נכח לראשונה בבית הספר המכינה של סלקומב עד גיל שבע, ואחריו בית הספר של קולט ובית הספר סנט פול.
בשנת 1964 סיים את לימודיו בבית הספר להוראת רפואה של אוניברסיטת לונדון. לאחר סיום לימודיו עבר להתמחות בבעיות פוריות. וינסטון היה חבר מועצה בקרן המחקר לסרטן בסרטן ובמחקר סרטן בבריטניה, ועד שנת 2013 היה חבר במועצה לחקר הנדסה ומדעי הגוף, שם גם שימש כיו"ר פאנל סוגיות החברה. הוא נותן הרצאות ציבוריות רבות בשנה בנושאים מדעיים. 

תוך זמן קצר ויתר על הרפואה הקלינית ועבד כמפיק תיאטרון, וזכה בפרס המפיק הלאומי בפסטיבל אדינבורו לשנת 1969. בשובו לרפואה האקדמית, פיתח מיקרוסקופיה של הצינור וטכניקות שונות בניתוחי הרבייה, כולל היפוך עיקור. הוא ביצע את השתלת החצוצרות הראשונה בעולם בשנת 1979, אך טכנולוגיה זו הוחלפה לאחר מכן בהפריה חוץ גופית.

לורד וינסטון מתנגד להפרדת הדת והמדינה, והצהיר שמעמד הכנסייה האנגליקנית בממלכה המאוחדת הוא "אחת הסיבות שאני גאה להיות בריטי."

## קישורים חיצוניים

* 

## הערות שוליים

קטגוריה:רופאים יהודים בריטים
קטגוריה:עמיתי הקולג' המלכותי לרופאים
קטגוריה:מנחי טלוויזיה יהודים
קטגוריה:מנחי טלוויזיה בריטים
קטגוריה:מפיקים יהודים
קטגוריה:מפיקים בריטים
קטגוריה:חברי מפלגת הלייבור (הממלכה המאוחדת)
קטגוריה:סגל אוניברסיטת קווין מרי בלונדון
קטגוריה:סגל אימפריאל קולג'
קטגוריה:לורדים לימי חייהם
קטגוריה:בריטים שנולדו ב-1940
Jumpers for Goalposts: Live at Wembley Stadium

***Jumpers for Goalposts: Live at Wembley Stadium*** הוא אלבום ווידאו שפורסם על ידי הזמר-יוצר האנגלי אד שירן, שפורסם ב-Blu-ray ב-13 בנובמבר 2015. הוא כולל סרטון שנלקח מתוך סיבוב ההופעות השני של שירן, x Tour, כאשר הפך לאמן הסולו הראשון שעלה על הבמה באצטדיון ומבלי בלונדון וניגן על פני שלושה לילות אל קהל של 240 אלף איש. האלבום כולל הופעות של להיטים כמו "The A Team", "Sing" וכן "Thinking Out Loud". כמו כן, אלטון ג'ון מופיע בשני דואטים יחד עם שירן. מלבד הופעות חיות, האלבום נותן לצופים הצצה אל החיים מאחורי הקלעים על הכביש עם שירן. *Jumpers for Goalposts: Live at Wembley Stadium* פורסם ב-DVD כחלק פרסום מחדש של x.

## רשימת רצועות

## מיקומי שיא
### במצעדים שבועיים

### במצעדי סוף-שנה

## קישורים חיצוניים

קטגוריה:אלבומי וידאו מ-2015
קטגוריה:אלבומי אד שירן
קטגוריה:אלבומי וידאו באנגלית
קטגוריה:אלבומי חברת אטלנטיק רקורדס
עונת 2006/2007 בגביע יול"ב

**עונת 2006/2007 ב[[גביע יול"ב]]** הייתה העונה החמישית של תחרות אירופית לקבוצות כדורסל והיא אורגנה על ידי יורוליג בסקטבול.

המשחק הראשון התקיים ב-30 באוקטובר 2006 ומשחק הגמר הסתיים ב-10 באפריל 2007. בתחרות השתתפו 24 קבוצות.

בסדרת הגמר של התחרות ניצחה ריאל מדריד וזכתה בגביע בפעם הראשונה בתולדות המועדון. בעקבות כך היא קיבלה זכות להשתתף בעונת 2007/2008 ביורוליג.
## מתכונת התחרות
בתחרות השתתפו 24 קבוצות מ-15 מדינות. לתחרות הוזמנו קבוצות ממדינות הבאות:

* 3 קבוצות - סרביה ומונטנגרו
* 2 קבוצות - בלגיה, צרפת, איטליה, ספרד, גרמניה, רוסיה, יוון
* קבוצה בודדת - הולנד, בולגריה, ישראל, לטביה, ליטא, פולין, טורקיה

בתחילת התחרות התקיימו משחקים ב-4 בתים בשיטת מפגש כפול בין קבוצות הבית. 16 קבוצות (4 מכל בית) העפילו לפלייאוף שהתקיים בשיטת משחק בית/משחק חוץ. משחק הגמר התקיים במגרש שנקבע בתחילת התחרות.

זוכה בגביע קיבלה זכות להשתתף בעונת 2007/2008 ביורוליג
## שלב הבתים

### בית א'

### בית ב'

### בית ג'

### בית ד'

## השלבים המתקדמים

### משחק הגמר

## ישראל בתחרות
הפועל ירושלים החלה את התחרות בבית ג', סיימה אותו במקום השלישי והעפילה להמשך התחרות. היא הגיעה למשחקי רבע הגמר בהם הפסידה לפ.מ.פ.

## קישורים חיצוניים
* פירוט התוצאות באתר לינגואספורט
* נתונים מאתר יורופבסקט
* פירוט התוצאות באתר התחרות

קטגוריה:תחרויות כדורסל ב-2006
קטגוריה:תחרויות כדורסל ב-2007
קטגוריה:עונות בגביע יורוקאפ כדורסל
On My Mind (שיר של אלי גולדינג)

"**On My Mind**" (בעברית: "**במחשבותיי**") הוא שיר שבוצע על ידי הזמרת הבריטית אלי גולדינג, מתוך אלבום האולפן השלישי שלה, *[[Delirium]]*. הוא פורסם בתור הסינגל המוביל מתוך האלבום ב-17 בספטמבר 2015. הוא נכתב על ידי גולדינג, מקס מרטין, סוואן קוטצ'ה ואיליה סלמנזאדה. "On My Mind" הוא שיר אלקטרופופ ו-R&B, אשר מכשורו שלהם מורכב מגיטרות, תופי טראפ, ואלקטרוניקה חדה ומסובכת. אף על פי שגולדינג הכחישה בתוקף, מבקרים רבים ראו בו שיר תשובה ל-"Don't" של אד שירן.

השיר זכה לביקורות חיוביות מטעם מבקרי המוזיקה, ששיבחו אותו על היותו ידידותי לרדיו, כמו גם על מסירתה של גולדינג, כשמבקר אחד כינה אותו אחד הסינגלים הטובים ביותר שלה עד כה. מבחינה מסחרית, "On My Mind" נכנס לעשרת המקומות הראשונים בבריטניה ובאוסטרליה, בעת שהגיע אל 20 הראשונים בשבע מדינות אחרות. בארצות הברית, הגיע למקום ה-13 במצעד הבילבורד הוט 100. נושא הקליפ שלה היה בהשראת הסרט "תלמה ולואיז" והופק על ידי אמיל נאוה. הוא פורסם בבכורה ב-21 בספטמבר 2015, ומציג את גולדינג בסיפור נקמה בלאס וגאס.

## מיקומי שיא

## קישורים חיצוניים
* 

קטגוריה:שירי אלי גולדינג
קטגוריה:שירים באנגלית
קטגוריה:שירים שנכתבו על ידי איליה סלמנזאדה
קטגוריה:שירים שנכתבו על ידי אלי גולדינג
קטגוריה:שירים שנכתבו על ידי מקס מרטין
קטגוריה:שירים שנכתבו על ידי סוואן קוטצ'ה
קטגוריה:שירים שהופקו על ידי איליה סלמנזאדה
קטגוריה:שירים שהופקו על ידי מקס מרטין
קטגוריה:וידאו קליפים שבוימו על ידי אמיל נאוה
קטגוריה:שירים על מין מזדמן
קטגוריה:סינגלים בהוצאת פולידור רקורדס
ועידת מוסקבה (1944)

**ועידת מוסקבה הרביעית** (נקראת גם **ועידת טולסטוי**, על שם מילת הקוד "טולסטוי") הייתה ועידת פסגה בין בעלות הברית העיקריות במלחמת העולם השנייה, שהתקיימה בין ה-9 ל-19 באוקטובר 1944.

הנציגים הראשיים של ברית המועצות בוועידה היו יוסיף סטלין, מנהיגה, וויאצ'סלב מולוטוב, שר החוץ הסובייטי. נציגי הממלכה המאוחדת ראש ממשלת בריטניה, וינסטון צ'רצ'יל, ומזכיר המדינה לענייני חוץ וחבר העמים אנתוני אידן. ראש המטה הכללי של הממלכה המאוחדת, פילדמרשל סר אלן ברוק נכח גם הוא בוועידה ושגריר ארצות הברית במוסקבה, אוורל הרימן וגנרל ג'ון דין, ראש המשלחת הצבאית של ארצות הברית במוסקבה נכחו כמשקיפים. בכנס השתתפו גם משלחות מטעם הממשלה הפולנית הגולה והוועד הפולני לשחרור לאומי היושב בלובלין.

הנושאים שנדונו בוועידה היו כניסתה של ברית המועצות במלחמה נגד האימפריה היפנית, חלוקת חבל הבלקן (הסכם האחוזים) לאחר המלחמה, וכן עתידה של פולין. הבריטים גם הסכימו להחזיר לברית המועצות כל האזרחים הסובייטים ששוחררו מגרמניה הנאצית.

## קישורים חיצוניים

## הערות שוליים

קטגוריה:ועידות בעלות הברית במלחמת העולם השנייה
קטגוריה:יחסי ברית המועצות – הממלכה המאוחדת
קטגוריה:1944 בברית המועצות
קטגוריה:מלחמת העולם השנייה: 1944
קטגוריה:יחסי ארצות הברית – ברית המועצות
קרל לודוויג הראשון, נסיך הוהנלוהה-לנגנבורג

**קרל לודוויג הראשון, נסיך הוהנלוהה-לנגנבורג** (בגרמנית: **Karl Ludwig I. Fürst zu Hohenlohe-Langenburg**; 10 בספטמבר 1762 - 4 באפריל 1825), היה נסיך הוהנלוהה-לנגנבורג בין השנים 1789–1825.

## ביוגרפיה
קרל לודוויג נולד ב-10 בספטמבר 1762 בלנגנבורג, לכריסטיאן אלברכט, נסיך הוהנלוהה-לנגנבורג ולקרולינה, נסיכת שטולברג-גדרן, בתם של פרידריך קרל, נסיך שטולברג-גדרן ולואיזה, נסיכת נסאו-זארבריקן. קרל לודוויג קיבל חינוך מעולה, והיה מוזיקאי נלהב.

בשנת 1789 מת אביו כריסטיאן אלברכט, נסיך הוהנלוהה-לנגנבורג, וקרל לודוויג עלה לשלטון במקומו. בשנת 1806 צורפה הנסיכות לממלכת וירטמברג, ובשנת 1815 הצטרף למועצת המדינה של וירטמברג. בשנת 1819 נתן קרל לודוויג את מקומו במועצת המדינה לבנו ארנסט, אולם באופן רשמי נשאר חבר המועצה. ב-4 באפריל 1825 מת קרל לודוויג בלנגנבורג, ובנו ארנסט הראשון, נסיך הוהנלוהה-לנגנבורג ירש את תאריו ונחלותיו.

## משפחתו
ב-30 בינואר 1789 התחתן קרל לודוויג עם אמליה הנרייטה, רוזנת זולמס-בארוט, בתם של יוהאן כריסטיאן השני, רוזן זולמס-בארוט ופרדריקה לואיזה, רוזנת רויס-קסטריץ, ממנה נולדו לו 13 ילדים:
* לואיזה, נסיכת הוהנלוהה-לנגנבורג (1789)
* אליזבת, נסיכת הוהנלוהה-לנגנבורג (1790–1830), התחתנה עם ויקטור אמדיאוס, רוזן הסן-רוטנבורג
* קונסטנצה, נסיכת הוהנלוהה-לנגנבורג (1792–1847), התחתנה עם פרנץ יוזף, נסיך הוהנלוהה-שילינגספירסט
* אמיליה, נסיכת הוהנלוהה-לנגנבורג (1793–1859), התחתנה עם פרידריך לודוויג, רוזן קסטל-קסטל
* ארנסט הראשון, נסיך הוהנלוהה-לנגנבורג (1794–1860)
* פרידריך, נסיך הוהנלוהה-לנגנבורג (1797)
* מריה הנרייטה, נסיכת הוהנלוהה-לנגנבורג (1798)
* לואיזה, נסיכת הוהנלוהה-לנגנבורג (1799–1881), התחתנה עם אדולף קארל, נסיך הוהנלוהה-אינגלפינגן
* יוהנה, נסיכת הוהנלוהה-לנגנבורג (1800–1877), התחתנה עם אמיל כריסטיאן, רוזן ארבאך-שנברג
* אגנס, נסיכת הוהנלוהה-לנגנבורג (1804–1835), התחתנה עם קונסטנטין, נסיך הכתר של לוונשטיין-ורטהיים-רוזנברג
* היינריך גוסטב, נסיך הוהנלוהה-לנגנבורג (1806–1881)
* הלנה, נסיכת הוהנלוהה-לנגנבורג (1807–1880), התחתנה עם אויגן, דוכס וירטמברג
* יוהאן היינריך, נסיך הוהנלוהה-לנגנבורג (1810–1830)

## אילן יוחסין

## קישורים חיצוניים

* גנאלוגיה של בית הוהנלוהה

קטגוריה:נסיכים גרמנים
קטגוריה:גרמנים שנולדו ב-1762
קטגוריה:גרמנים שנפטרו ב-1825
סבאלראי

**סֶבְּאַלרָאי** או **β בנושא הנחש** הוא אחד הכוכבים הבולטים בקבוצת הכוכבים נושא הנחש עם בהירות נראית מדרגה 2.75. שמו הוא שיבוש של השם בערבית - **كلب الراعي** "כַּלְבּ אַל-רָאי" שפירושו "הכלב של הרועה".

## תכונות
סבאלראי הוא ענק כתום מסוג ספקטרלי K2 III, שנמצא במרחק של כ-82 שנות אור ממערכת השמש. מסתו אינה ידועה בוודאות ומוערכת בכ-1.5 מסות שמש, רדיוסו למעלה מ-12 רדיוסי שמש, טמפרטורת פניו כ-4,500 קלווין והוא מאיר בעוצמה של פי 45 מעוצמת ההארה של השמש באור נראה אך בשל טמפרטורת פניו הנמוכה יחסית חלק ניכר של קרינתו היא בתחום התת-אדום כך שעוצמת הארתו הכוללת היא בערך פי 65 מעוצמת ההארה של השמש. גילו של סבאלראי מוערך בכ-3 מיליארד שנים והוא נמצא בשלב התפתחות מתקדם כאשר המימן בליבתו כבר אזל והוא מתיך הליום ליסודות כבדים יותר. בעבר דווח שבהירותו של סבאלראי משתנה במספר מאיות של דרגת בהירות והוא סווג כחשוד ככוכב משתנה. כמו כן, מהירותו הרדיאלית משתנה מעט באופן מחזורי מורכב הכולל מספר מחזורי משנה. המחזור הראשי הוא באורך של 13 ימים והסיבה לו אינה ידועה, אך לא סביר שמדובר בבן זוג או כוכב לכת שמקיפים אותו בזמן כזה, שכן רדיוס ההקפה במקרה זה יהיה קטן מרדיוס הכוכב עצמו, וככל הנראה זו תוצאה של פעימות פנימיות בכוכב. מחזור נוסף הוא באורך של 142 ימים וגם סיבתו אינה ידועה, אך אם מדובר בכוכב לכת, אז מסתו צריכה להיות סביב 2 מסות צדק ורדיוס ההקפה צריך להיות בין חצי יחידה אסטרונומית ליחידה אסטרונומית אחת. סיבות אפשריות נוספות הן שהשינוי נובע מצורה לא סימטרית של הכוכב עצמו וזמן הסיבוב העצמי שלו הוא 142 ימים או שגם מחזוריות זו נגרמת מפעימות פנימיות בתדר נמוך.

כמעלה ורבע מצפון-צפון-מזרח לסבאלראי נמצא הצביר הפתוח IC 4665, שניתן לצפייה בעין ככתם עמום מאוד וניתן לראות את כוכביו באמצעות משקפת או טלסקופ חובבים. למרות שהם נראים קרובים זה לזה, הצביר נמצא במרחק גדול בהרבה מעבר לסבאלראי ואין ביניהם שום קשר.

## קישורים חיצוניים
* סבאלראי באתר של ג'ים קלר
* 

## הערות שוליים

קטגוריה:ענקים מסוג K
קטגוריה:קבוצת הכוכבים נושא הנחש
עכסן עכני

**עַכְסָן עַכְנִי** (שם מדעי: *Crotalus cerastes*) הוא מין של עכסן ממשפחת הצפעיים המצוי במדבריות של אמריקה הצפונית. הוא מצוי בדרום ארצות הברית וצפון מקסיקו ומותאם לחיי המדבר.

## מאפיינים
נחש זה מגיע לאורך 43-80 ס"מ והוא בעל צבע אפרפר בהיר עם רצועות חומות-צהובות. הזנב מורכב מעכס צהוב והראש מגודל. בצורתו העכסן מזכיר את העכנים או את נחשי הביטיס של מדבריות אפריקה ואסיה ומכאן שמו.

הידמות זו נגרמת בעיקר מתנועתו הגלית המתפתלת של הנחש מעל דיונות החול. בחצותו את המדבר הוא מרים את פלג הגוף התחתון שלו למעלה ומעלה את ראש וצווארו למעלה כדי שלא יגעו בחול החם. לאחר מכן הוא מוריד אותם ומעלה את פלג הגוף התחתון כך שלא יגע בקרקע.

הוא מצוי באדמות יבשות של מדבר ואזורי סלעים חמים ויכול לשרוד בלי לשתות הרבה. הוא פעיל בעיקר בלילה וניזון מטרף של מכרסמים, לטאות וציפורים.
## תת-מינים
* *Crotalus cerastes cerastes*
* *Crotalus cerastes cercobombus*
* *Crotalus cerastes laterorepens*
## גלריה

Crotalus cerastes (Colorado Desert Sidewinder) (3583100567).jpg
Crotalus cerastes mesquite springs CA.JPG
Crotalus cerastes cerastes.jpg


## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1854
קטגוריה:טקסונים שתוארו בידי אדוארד הלוול
קטגוריה:צפעוני גומה
קטגוריה:ארצות הברית: זוחלים
קטגוריה:בעלי חיים במדבר קולורדו
פיגוע הדקירה במרסיי

ב-1 באוקטובר 2017 אירע **[[פיגוע דקירה]] ב[[מרסיי]]**.

הטרוריסט המוסלמי דקר למוות שתי נשים תוך קריאות אללה אכבר, ולאחר מכן נורה למוות על ידי כוחות ביטחון צרפתים בתחנת הרכבת התחתית סן שארל שבמרסיי.

## ראו גם
* פיגוע הדריסה בניס
* פיגועי נובמבר 2015 בפריז

קטגוריה:פיגועי דקירה
קטגוריה:מרסיי
מרסיי
קטגוריה:פעולות טרור ב-2017
קטגוריה:2017 בצרפת
עכסן אימתן

**עכסן אימתן** המכונה **עכסן גב-יהלום מערבי** (שם מדעי: *Crotalus atrox*) הוא מין של עכסן המצוי בדרום-מזרח אמריקה הצפונית. זהו השני בגודלו במיני העכסנים, לאחר עכסן גב-יהלום מזרחי.

## מאפיינים
אורכו של הנחש 120 ס"מ ויכול לגדול לאורך 150 ס"מ. משקלו 1.8–2.7 ק"ג כשהפרטים הגדולים ביותר קרובים למשקל 6.7 ק"ג. הוא בעל רצועות גדולות בצבע אפור-שחור. הראש מגודל, בעל גומות חישה של חום גוף והעיניים צהובות וגדולות. סביב העיניים ישנה רצועה חומה וסביבה 2 פסים לבנים. הגוף בעל קשקשים בולטים הגדלים לאורך כל חיי העכסן ובסוף הגוף ישנו עכס צהוב סביבו פסים שחורים ולבנים.

העכסן מצוי באזורים חמים בדרום ארצות הברית ובמקסיקו במדבריות, ערבות עשב, בתות, פרריות וגם בחורשי אורנים. במשך היום הוא נח בין הסלעים ויוצא בלילות הקרירים.

העכסן הוא צייד ממארב המחכה לטרף קטן כמו לטאה, ציפור או מכרסם. לאחר שאלו מתקרבים אליו, הוא מכיש אותם והם מתים כעבור זמן קצר. לאחר מכן הוא בולע את הטרף בשלמותו.

נחש זה מחדיר יותר ארס משאר העכסנים. עובדה זו בנוסף לגודלו גורמת לו להיות מסוכן לאדם. ואולם ההכשות הן די נדירות.

העכסן משריץ צאצאים חיים ולא מטיל ביצים.

## קישורים חיצוניים

## הערות שוליים

ימין|ממוזער|עכסן אימתן צעיר

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי שארל פרדריק ז'ראר
קטגוריה:צפעוני גומה
קטגוריה:ארצות הברית: זוחלים
קטגוריה:בעלי חיים מדבריים באמריקה הצפונית
קטגוריה:בעלי חיים שתוארו ב-1853
בורגווארד BX7

**בורגווארד BX7** (בגרמנית: **Borgward BX7**) היא מכונית קונספט, מהודרת, בעלת הנעה כפולה 4x4, בתצורת "SUV", אשר יוצרה על ידי יצרנית הרכב הגרמנית  "Borgward Group AG".

הדגם הוצג לראשונה בתערוכת הרכב הבינלאומית של ז'נבה, שווייץ, בשנת 2015.

דגם הקונספט ה"בורגווארד BX7" יוצר 54 שנים לאחר סגירתה של חברת המכוניות הגרמנית "Borgward"Goliath-Werke Borgward & Co." ופתיחתה המחודשת בשנת 2009. הדגם יוצר בעזרת חברת ייצור המכוניות "Foton Motor" הסינית.

## בורגווארד BX7

דגם ה- **בורגווארד BX7** מוגדר כ:  Sport utility vehicle (שילוב של מרכב גבוה כשל דגמי קרוסאובר, בתצורת דמוי סטיישן, הנעה 4x4 (רכב שטח), בגימור של מכונית סלון ומנוע רב עוצמה). 

לדגם ה-" בורגווארד BX7" נבנו 5 דלתות (4 דלתות צדדיות ודלת 1 אחורית).

## תמונות

קובץ:Borgward BX7 China 2017-03-23.jpg | בורגווארד BX7
קובץ:Borgward BX7 Cockpit.jpg | בורגווארד BX7 מבט לתא הנהג
קובץ:Borgward BX7 at IAA 2015. Spielvogel2.jpg | בורגווארד BX7
קובץ:Borgward BX7 03 China 2017-04-05.jpg | בורגווארד BX7
קובץ:Borgward BX7 TS at IAA 2015 (22).JPG | בורגווארד BX7 דגם  TS
קובץ:Borgward BX7 02 China 2017-04-05.jpg | בורגווארד BX7


## ראו גם
* בורגווארד איזבלה (2017) קונספט

## לקריאה נוספת
* בורגווארד BX7 ( lon, Ronan (11 September 2015). "Revived by China's Foton, Germany's Borgward introduces its first car in 54 years". Digital Trends. Retrieved 19 July 2016.)

## קישורים חיצוניים

* 
* בורגווארד BX7 יו-טיוב (5:46 דקות)

## הערות שוליים

קטגוריה:רכבי שטח ופנאי גדולים
קטגוריה:קרוסאובר
קטגוריה:מכוניות קונספט
BX7
קטגוריה:דגמי מכוניות שהושקו ב-2015
קטגוריה:כלי רכב המיוצרים בסין
The Man (שיר של אד שירן)

**The Man** (בעברית: **האיש**) הוא שיר שבוצע על ידי הזמר-יוצר הבריטי אד שירן, והופק על ידי ג'ייק גוסלינג. השיר יצא להורדה דיגיטלית בחנות ה-iTunes ב-19 ביוני 2014, בתור הסינגל השיווקי השישי מתוך שבעה באלבום האולפן השני שלו, *[[x (אלבום של אד שירן)|x]]*. כמו כן, נכנס השיר למצעד הסינגלים הבריטי במקום ה-87.

במופעו בדיסלדורף, ב-5 בנובמבר 2014, ביצע שירן את השיר כבחירתו לאותו לילה ואמר כי הוא היה היחיד שמעולם הוא לא ביצע בשידור חיי, ושזה השיר היחיד שהוא קיווה שמעולם לא יכניס לאלבום, שכן כתיבתו הייתה טיפולית ורגשית ולכן אישית מאוד.

## ביקורות
כתב הבילבורד, ג'ייסון ליפשוץ השווה את הראפ של שירן לפרויקט *The Streets* של מייק סקינר.

## מיקומי שיא

## קישורים חיצוניים

קטגוריה:שירי אד שירן
קטגוריה:שירים שנכתבו על ידי אד שירן
קטגוריה:שירים באנגלית
מוקסין מקסיקני

**מוקסין מקסיקני** (שם מדעי: *Agkistrodon bilineatus*) הוא מין נחש ארסי ממשפחת הצפעיים מהסוג מוקסין המצוי במקסיקו ובאמריקה המרכזית עד לקוסטה ריקה. 
## מאפיינים
אורך הנחש עד 60 ס"מ והוא בעל קשקשים כהים עם פסים לבנים דהויים לאורך הגוף. הראש גדול וחום עם פסים חומים סביב העיניים וסביבם 2 פסים לבנים דקים. החוטם נראה כמו חנית.

הוא מצוי בביצות ויערות גשם טרופיים במקסיקו ומרכז אמריקה. הנחש צייד לילי הניזון בעיקר מדו-חיים ומדגים. הוא צד את טרפו בעזרת הארס הקטלני שלו. הצעירים מפתים את הטרף להגיע אליהם באמצעות זנב מתפתל המושך אליו צפרדעים.

נחש זה משריץ צאצאים חיים.

## תת-מינים
* *Agkistrodon bilineatus bilineatus*
* *Agkistrodon bilineatus howardgloydi*
* *Agkistrodon bilineatus russeolu* 
* *Agkistrodon bilineatus taylori*

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1863
קטגוריה:טקסונים שתוארו בידי אלברט גינטר
קטגוריה:צפעוני גומה
קטגוריה:מקסיקו: זוחלים
קטגוריה:בעלי חיים בביצות אמריקה הצפונית
נהר הפרא

**נהר הפרא** (באנגלית: **The River Wild**) הוא סרט קולנוע אמריקאי מסוגת מותחן פשע משנת 1994 עם מריל סטריפ וקווין בייקון בתפקידים הראשיים.

העלילה היא על משפחה היוצאת לרפטינג ונתקלת בשני שודדים אלימים. הסרט צולם במונטנה ואורגון ובסצנות החתירה המסוכנת במים הגועשים השתתפו כפילים מיומנים בחתירה.

מריל סטריפ הייתה מועמדת לפרס גלובוס הזהב לשחקנית הטובה ביותר - סרט דרמה וקווין בייקון היה מועמד לפרס גלובוס הזהב לשחקן המשנה הטוב ביותר - סרט קולנוע.

## תקציר העלילה
גייל ותום הרטמן הם זוג הגר בבוסטון ולהם בן ובת. גייל (מריל סטריפ) היא מורה ותום הוא ארכיטקט וורקהולי שעסוק כל הזמן בעבודתו ומזניח בגלל זה את משפחתו. היחסים בינו לאשתו ובנו רורק (ג'וזף מאזלו) הם מתוחים וגייל שוקלת גירושים.

גייל היא חותרת רפטינג מנוסה במים גועשים עוד מימי נערותה. לרגל יום הולדתו העשירי של רורק היא מתכננת רפטינג ביחד עם טום ורורק כדי לנסות ולשפר את היחסים במשפחה. היא מגיעה עם רורק לנהר, שוכרת סירה מתנפחת וברגע האחרון מגיע תום למקום.

יחד אתם מגיעים למקום השכרת הסירות גם שלושה צעירים: ווייד (קווין בייקון), טרי (ג'ון סי. ריילי) ופרנק (ויליאם לאקינג). הם נראים נחמדים ובמהרה מתפתחים יחסי ידידות בין ווייד לגייל ורורק המעדיף אותו על אביו.

למעשה הם שודדים ששדדו חוות בקר ורצחו שומר. הם מנסים להימלט עם הכסף דרך הנהר הגועש והמסוכן בו לא ימצאו אותם. הם מבקשים מגייל המנוסה להצטרף לחתירה. הם מתחילים לחתור כשהם שניים לאחר שטרי רצח בהיחבא את פרנק. ווייד מתחבר עם רורק ומראה שיש לו אקדח וכי זה סוד שמור ביניהם. רורק מעריץ אותו ומסכים.

גיל שומעת ברדיו על השוד וחששה מתחיל להתעורר. לאחר הפסקה בחוף הם מחליטים לברוח במהירות אך ווייד וטרי תופסים אותם ומכאן מתחיל החלק האלים.

השודדים קושרים אותם ומכריחים את גייל להעביר אותם במעבר המסוכן והגועש בנהר בו קיפחו את חייהם חותרים רבים בעבר.

באחת ההפסקות מגיע למקום פקח פארק המכיר את גייל (בנג'מין בראט) אך ווייד רוצח אותו.

בלילה כשטרי השומר עליהם נרדם מנסה תום לתפוס את אקדחו אך טרי מתעורר ותום בורח בחשיכה. ווייד מחפש אחריו עם פנס ויורה. תום קופץ למים ווייד משוכנע שהוא נהרג.

תום מצליח לטפס על הצוק, לקפוץ למים ולהגיע למקום אחרי המפלים. הוא מצליח לבנות מתקן שישחרר חבית כבדה על הסירה ויגרום להתהפכותה. הם עוברים את המפלים בנס ואז תום משחרר את החבית. שני השודדים שאינם קשורים נופלים למים. גייל חובטת במשוט בטרי ושוברת את ידו ואז זורקת את התיק עם הכסף למים. ווייד שוחה לעבר התיק, תופס אותו ודורש מגייל שתשחרר אותם, אחרת יורה לטרי להרוג את תום בסכין. גייל פותחת את האקדח, רואה שיש בו קליע אחד, יורה בווייד והורגת אותו.

לבסוף מגיע הליקופטר וטרי נאסר. גייל ותום מתחבקים ומצטרף אליהם רורק. על שאלת המחלצים לגבי המקרה, הוא אומר כי אביו הוא זה שהציל את חייהם.

## קישורים חיצוניים

* קדימון לסרט נהר הפרא, באתר יוטיוב
* נהר הפרא, באתר TCM
* נעימת הנושא העיקרי בסרט נהר הפרא, באתר יוטיוב

קטגוריה:סרטי 1994
קטגוריה:סרטים באנגלית
קטגוריה:סרטים על משפחות
קטגוריה:סרטי אולפני יוניברסל
קטגוריה:סרטי פשע אמריקאיים
קטגוריה:סרטי מתח אמריקאיים
קטגוריה:סרטי הרפתקאות אמריקאיים
קטגוריה:סרטי קרטיס הנסון
מדעי הקרקע

**מדעי הקרקע** או **תורת הקרקע** (באנגלית: *soil sciences*) הוא תחום מדעי אשר נושא מחקרו הוא הקרקע. הקרקע, כתָּוֶךְ המחבר בין הליתוספירה, האטמוספירה, הביוספירה וההידרוספירה, נחקרת על ידי מדענים הבאים מתחומים שונים.

כיום נהוג פצול מדעי הקרקע לשני תת-תחומים שונים אשר החפיפה ביניהם רבה מאד:
* אדפולוגיה – חקר האינטראקציה בין אורגניזמים קרקעיים לבין החלקים האביוטיים.
* פדולוגיה – חקר הִוָּצרות קרקעות, התפתחותן, אפִיונן, ותפוצתן על-פני כדור הארץ. תחום האדפולוגיה כולל גם את מיון הקרקע.
לא כל העוסקים בתחום מקבלים פיצול זה.

## מבוא
מדעי הקרקעי הם תחום מדעי צעיר יחסית. כאבי התחומים נחשב הגאולוג והגאוגרף הרוסי וסילי דוקוצ'ייב אשר הצעיד וקידם את מדעי הקרקע ברוסיה ב. הוא הגה את רעיון חמשת הגורמים המשפיעים של הקרקע: אקלים, ביוטה, סלע האם, זמן וטופוגרפיה.ממוזער|Dokuchaev Soil Factors

## קרקעות
קרקעות שונות מסלעים על אף שהן נובעות מסלעי האם. קרקעות מתבלות מהר עקב השפעות חיצוניות ופנימיות וגילן של קרקעות נמדד באלפי שנים בלבד. עם הקרקעות הישנות ביותר בנות כ־16,000 שנה נמנות קרקעות מתקופת הדריאס הקדומה .

בתחום מיון הקרקעות יש להבחין בין מיון קרקע של מדעני קרקע לבין מיון קרקע של מהנדסים. בעוד שהראשונים מעוניינים בהבנת הקרקע כשלעצמה האחרונים מתעניינים יותר בתכונותיה של קרקע נתונה והאם היא תעמוד בשימוש מיועד בקרקע על ידי בני אדם.

מיון הקרקעות הנפוץ ביותר כיום הוא המיון של מחלקת החקלאות של ארצות הברית. מיון זה מבחין בין 12 סוגי אב שונים של קרקעות המתפצלים לתת-קבוצות רבות יותר.

## קישורים חיצוניים

* מילון למונחי תורת הקרקע (1966), באתר האקדמיה ללשון העברית

## הערות שוליים

קטגוריה:פדולוגיה
קטגוריה:גאולוגיה
קטגוריה:קרקעות
החוג הליבנברגי

[250px|ממוזער|שמאל|[פיליפ, הנסיך מאוילנבורג]]
**החוג הליבנברגי** (בגרמנית: **Liebenberger Kreis**) הוא הכינוי שהיה נפוץ בקיסרות הגרמנית לחוג חבריו הקרובים של וילהלם השני, קיסר גרמניה. השם נגזר משמה של טירת ליבנברג - מקום מושבו של פיליפ, הנסיך מאוילנבורג, אשר היה אחד מידידיו הקרובים ביותר של הקיסר.

הקשר בין וילהלם לבין הנסיך מאוילנבורג החל כאשר וילהלם היה עוד נסיך צעיר. לווילהלם הייתה ילדות אומללה עם הורים שלא הבינו לרוחו, והוא מצא מקלט וחום בטירתו של אוילנבורג המבוגר ממנו בשתים עשרה שנים. הוא ביקר בטירתו של אוילנבורג שנה אחר שנה, בעיקר למטרות ציד, אך גם עבור חברתו של אוילנבורג. בשנת 1888 עלה וילהלם לשלטון כקיסר, אולם המשיך לבקר בטירת ליבנברג כאשר נזקק להירגעות ולהסחת דעת. כך נוצר בליבנברג מעין מועדון או קמרילה של בני אצולה אשר היו בקשר קרוב עם הקיסר.

חברי החוג הליבנברגי עסקו בעיקר בשעשועים. אוילנבורג עצמו היה שר ומנגן, ובני אצולה אחרים היה ממציאים דרכים שונות ומשונות כדי לשעשע את הקיסר. חרף העוצמה הרבה ששידר, היה הקיסר חסר ביטחון עצמי ונהנה מהחנופה הרבה. רשמית לא היה זה מועדון פוליטי, אולם בפועל לחבריו הייתה השפעה רבה על מעשיו של הקיסר, ועצמתו של אוילנבורג הייתה כמעט בלתי מוגבלת. חברים בולטים בחוג היו:
* ריכרד צו דוהנה-שלוביטן, פוליטיקאי
* גאורג פון הולסן-האסלר, מנהל התיאטרונים המלכותיים
* קונו פון מולטקה, גנרל
* אמיל פון שליץ, איש תרבות
* ברנהרד פון בילוב, פוליטיקאי אשר תודות לחברותו בחוג הפך לקנצלר גרמניה
החוג התפרק בעקבות פרשת הארדן-אוילנבורג אשר בה איבדו כמה מחבריו, ואף הקיסר עצמו, הרבה מיוקרתם. הקריירה של אוילנבורג התנפצה לחלוטין. את מקומו בתור איש סודו של הקיסר תפס עד מהרה מקסימיליאן אויגן השני, נסיך פירסטנברג.

## ראו גם
* קמרילה
* הקמרילה של קרול השני, מלך רומניה

## הערות שוליים

קטגוריה:וילהלם השני, קיסר גרמניה
קטגוריה:האימפריה הגרמנית